ગુજરાતી સમાચાર: ચોમાસું વિદાય લે તે પહેલા અમદાવાદમાં વરસાદ થવાની સંભાવનાઓ | Gujarat Rainfall Forecast Ahmedabad Rain - Other | I Am Gujarat
Gujarati News Other ચોમાસું વિદાય લે તે પહેલા અમદાવાદમાં વરસાદ થવાની સંભાવનાઓ
ચોમાસું વિદાય લે તે પહેલા અમદાવાદમાં વરસાદ થવાની સંભાવનાઓ
Published: Sep 16, 2019 08:30 am IST
અમદાવાદઃ ચોમાસું હવે પુરું થવાના આરે છે, રાજ્યમાંથી વરસાદનું જોર ધીમે-ધીમે ઘટી રહ્યું છે. છતાં રાજ્યમાં ભારે વરસાદની આગાહી કરવામાં આવી છે. આ સાથે અમદાવાદમાં પણ આગામી દિવસોમાં સામાન્ય વરસાદ થવાની સંભાવનાઓ દેખાઈ રહી છે. આજે અમદાવાદમાં ગાજવીજ સાથે વરસાદ થવાની આગાહી છે. આ સિવાય સાબરકાંઠા, ગાંધીનગર, અરવલ્લી, મહિસાગર, ખેડા, પંચમહાલ, આણંદ, દાહોદ અને સૌરાષ્ટ્રના ભાવનગર, બોટાદમાં છૂટો છવાયો વરસાદ રહી શકે છે. જ્યારે ઉત્તર ગુજરાત તથા સૌરાષ્ટ્રમાં લગભગ વાતાવરણ સાફ રહેવાની સંભાવના છે.
દક્ષિણ રાજસ્થાન પર બનેલા લો પ્રેશર અને મધ્યપ્રદેશના ઉત્તર-પશ્ચિમમાં સર્જાયેલા સાઈક્લોનિક સર્ક્યુલેશનની અસર ગુજરાત પર રહેશે. જેમાં અઠવાડિયા દરમિયાન નવસારી, વલસાડ, સુરતમાં આજે તથા આગામી 3 દિવસ દરમિયાન ભારે વરસાદ થવાની આગાહી છે. આ સિવાય મધ્ય ગુજરાત અને સૌરાષ્ટ્રમાં પણ છૂટો છવાયો વરસાદ રહેશે.
આજે તથા આગામી બે દિવસ દરમિયાન અમદાવાદ સહિત ગાંધીનગર, અરવલ્લી, મહિસાગર, આણંદ, ખેડા, પંચમહાલ, ભાવનગર, જામનગર, દ્વારકામાં વરસાદ થવાની આગાહી છે.